Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10766

2. Megjegyzés: A légijármű parancsnoknak a repülési adatrögzítővel rögzített tájékoztatások tárolására vonatkozó felelősségét a 6.10.9 pont tartalmazza. 6.10.9 Repülési adatrögzítő felvételei A légijármű parancsnoka a lehetőségek határain belül biztosítsa, hogy amennyiben a repülőgép balesetet szenvedett vagy repeseményben érintett, az összes vonatkozó repülési adatrögzítő felvételt és ha szükséges, az alkalmazott repülési adatrögzítő berendezéseket is megőrizze, továbbá azokat a 13. Annex előírásaival összhangban biztonságos őrizet alatt tárolja. 6.10.10 Repülési adatrögzítők – folyamatos működőképesség Végezzék el a repülési adat és pilótakabin hangrögzítő rendszerek felvételeinek üzemi ellenőrzését és értékelését annak érdekében, hogy a rögzítő berendezések folyamatos működőképességét biztosíthassák. Megjegyzés: A repülési adat és pilótakabin hangrögzítő rendszerek ellenőrzésének eljárásait az A. Melléklet tartalmazza. 6.11 MACH-szám jelzőműszer Minden olyan repülőgépet, amelynek üzemeltetési sebesség korlátozásait Mach-szám érték(ek)ben fejezik ki, szereljenek fel Mach-szám jelzőműszerrel. Megjegyzés: Ez az előírás nem zárja ki a repülési sebesség mérőműszer igénybevételét a légiforgalmi szolgálatok céljaira megadott Mach-szám érték kiszámításához. 2007/70/II. szám 6.12 Vészhelyzeti helyjeladó berendezés (ELT) 6.12.1 A 6.12.2 pont előírása kivételével 2005 január 1-ig minden, a 6.3.3 b) pont szerint vízfelszín felett hosszú távú és a 6.4 pont szerint kijelölt szárazföld felett repülést végrehajtó repülőgépet egy darab vészhelyzeti helyjeladó (ELT) berendezéssel szereljenek fel. 6.12.2 Minden olyan, a 6.3.3 b) pont szerint vízfelszín felett hosszú távú és a 6.4 pont szerint kijelölt szárazföld felett repülést végrehajtó repülőgépet, amelynek egyedi légialkalmassági bizonyítványát először 2002 január 1. után adták ki, egy darab automatikus vészhelyzeti helyjeladó (ELT) berendezéssel szereljenek fel. 6.12.3 2005 január 1-től minden, a 6.3.3 b) pont szerint vízfelszín felett hosszú távú és a 6.4 pont szerint kijelölt szárazföld felett repülést végrehajtó repülőgépet egy darab automatikus vészhelyzeti helyjeladó (ELT) berendezéssel szereljenek fel. 6.12.4 Ajánlás – Minden repülőgépet szereljenek fel automatikusan működésbe lépő vészhelyzeti helyjeladó (ELT) berendezéssel. 6.12.5 A fenti 6.12.1 – 6.12.4 pontok alapján felszerelt vészhelyzeti helyjeladó (ELT) berendezés a 10. Annex III. kötet vonatkozó előírásai szerint üzemeljen. 6.13 Repülőgépek, amelyeket nyomásmagasság-adó másodlagos radar válaszjeladóval kell felszerelni 6.13.1 2003 január 1. után az illetékes hatóság felmentésének kivételével minden repülőgépet szereljenek fel a 10. Annex IV. kötet vonatkozó előírásainak megfelelően üzemelő nyomásmagasságadó másodlagos radar válaszjeladó berendezéssel. 6.13.2 Ajánlás – Minden repülőgépet szereljenek fel a 10. Annex IV. kötet vonatkozó előírásainak megfelelően üzemelő nyomásmagasság-adó másodlagos radar válaszjeladó berendezéssel. Megjegyzés: A 6.13.1 és 6.13.2 pontok előírásainak célja a légiforgalmi szolgálatok valamint az összeütközést elkerülő fedélzeti rendszerek hatékony működésének fejlesztése. Az ACAS rendszer felszerelésére és szállítására vonatkozó hatálybalépési időpontokat a 6. Annex I. rész 6.18.1 és 6.18.2 pontjai tartalmazzák. Az előírás célja továbbá az is, hogy a nyomásmagasság-adó másodlagos radar válaszjeladó berendezéssel fel nem szerelt légijármű ne üzemeljen közös légtérben olyan légijárművel, amely összeütközést elkerülő fedélzeti rendszerrel van felszerelve. Ezért a nyomásmagasság-adó másodlagos radar válaszjeladó berendezés szállítása alól történő felmentéseket olyan légtér kijelölése mellett adják ki, amelyben az ilyen berendezés szállítása nem kötelező. 6.14 Repülőgépek, amelyeket összeütközést elkerülő fedélzeti rendszerrel (ACAS II) kell felszerelni 6.14.1 Ajánlás – Az összes gázturbinás hajtóművel ellátott repülőgépet amelynek igazolt, maximális felszálló tömege meghaladja a 15 000 kg értéket, vagy 30-nál több utas szállítására kapott feljogosítást, és amelynek az egyedi légialkalmassági bizonyítványát első alkalommal 2005 november 24 után adták ki, szereljenek fel összeütközést elkerülő fedélzeti rendszerrel (ACAS II). 6.14.2 Az összes gázturbinás hajtóművel ellátott repülőgépet amelynek igazolt, maximális felszálló tömege meghaladja a 15 000 kg értéket, vagy 30-nál több utas szállítására kapott feljogosítást, és amelynek az egyedi légialkalmassági bizonyítványát első alkalommal 2007 január 01 2007/70/II. szám után adták ki, fel kell szerelni az összeütközést elkerülő fedélzeti rendszerrel (ACAS II). 6.14.3 Ajánlás – Az összes gázturbinás hajtóművel ellátott repülőgépet amelynek igazolt, maximális felszálló tömege meghaladja az 5700 kg értéket, de nem lépi túl a 15 000 kg értéket, vagy 19-nél több utas szállítására kapott feljogosítást, és amelynek az egyedi légialkalmassági bizonyítványát első alkalommal 2008 január 01 után adták ki, szereljenek fel összeütközést elkerülő fedélzeti rendszerrel (ACAS II). 6.15 Mikrofonok Ajánlás – A pilótakabinban szolgálati feladat ellátására kijelölt minden hajózószemélyzeti tag közleményváltásaihoz az átváltási szint/magasság alatt kézi vagy fejhallgatóhoz erősített mikrofont használjon.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes